alexandrainst/scandi-wiki huggingface dataset:
Palau de la Generalitat de Catalunya

Palau de la Generalitat de Catalunya er hovedsetet til Generalitat de Catalunya, Catalonias regjering. Bygninga ligger ved Plaça de Sant Jaume i Barcelona. I middelalderen holdt Diputació de la Generalitat (parlamentet Corts Catalanes) til her. De kom sammen før første gang i 1283. Bygninga har forandra seg mye gjennom århundrene. Muren som vender ut mot gata Carrer de Sant Honorat er en påminnelse om hvordan bygninga opprinnelig så ut.

Rett overfor Palau de la Generalitat, på den andre sida av plassen, ligger rådhuset, hvor Barcelonas bystyre holder til.

Galleri 

Byggverk i Barcelona
Politikk i Barcelona
Stellaland

Stellaland var en kortlivet boer–republikk fra 1882 til 1885 som lå i et område av Bechuanaland, vest for Den sørafrikanske republikk.

Republikken ble formelt opprettet den 26. juli 1882 av David Massouw og 400 tilhengere under lederskapet til Gerrit Jacobus van Niekerk (1849–1896). Byen Vryburg ble grunnlagt og erklært som hovedstad. Den 7. august 1883 forente Stellaland seg med Goshen og dannet «Stellalands forente stater».

Storbritannia sendte i 1885 en styrke under Charles Warren i 1885 som avskaffet republikken den 30. september og førte territoriet tilbake til Britisk Bechuanaland.

Administrator

Flagg  
Mens den eksisterte, adopterte Stellaland tre forskjellige flagg.

Tidligere land i Afrika
Sør-Afrikas historie
Stater og territorier etablert i 1882
Stater og territorier opphørt i 1885
1880-årene i Afrika
Boken om Jubelårene

Boken om Jubelårene (ספר היובלים) er et oldtidsskrift som ble til i de siste århundrene f.Kr. og som ble brukt av flere religiøse grupper i Israel. 

Boken fikk trolig sin endelige form omkring 100 f.Kr., men den bygde på eldre tradisjoner og myter. Den har blitt overlevert til nåtiden gjennom Den etiopiske ortodokse kirke. Man kjenner deler av den på gresk og hebraisk, og den inngår også i Qumran-funnet.

Boken forteller om tidlige bibelske personer og hendelser. I teksten forsøker man å sette hendelser inn i en tidsregning hvor perioder på 49 år blir delt inn i kortere perioder på syv år. 

Boken foregir å komme med flere detaljer og opplysninger om bibelske personer, blant annet gis det navn på konene til flere av de tidlige forfedrene som 1. Mosebok forteller om. Boken inneholder også mytiske fortellinger om hvordan flere av lovene som israelittene fulgte hadde bakgrunn i lover som ble fulgt allerede før Moses' tid.

Gammeltestamentlige apokryfer
Goshen

Goshen (oppkalt etter det bibelske Goshen) var en kortvarig boer–republikk fra 24. oktober 1882 til 7. august 1883 da det ble slått sammen med Stellaland som «Stellalands forente stater». Landet lå i et område av Bechuanaland, vest for den daværende Den sørafrikanske republikk.

Tidligere land i Afrika
Botswanas historie
Sør-Afrikas historie
Ring of Kerry

Ring of Kerry (Kerry-runden) er en kjent turistvei i Kerry i sørvestre hjørne av Irland. Den 170km lange runden følger riksveiene N70, N71 og R562. Den starter fra Killarney, går rundt Iveragh-halvøya, igjennom Kenmare, Sneem, Waterville, Cahersiveen and  Killorglin. Severdigheter og utsiktspunkter er blant andre: Muckross House (ved Killarney), Staigue stenfort og Derrynane House, som var hjemmet til Daniel O'Connell. Like sør for Killarney, Ross Castle, Killarneysjøene, og «Damenes utsikt» Alt dette er attraksjoner langs Kerry runden innenfor Killarney nasjonalpark.

Det er mange busselskaper som kjører rundturer langs Ring of Kerry. Siden det mange steder er smale veier og vanskelig for turbusser å passere hverandre, praktiseres det anbefalt retning ved at bussene kjører runden, mot klokka når en ser på kartet. Biler kjører runden med klokka for å unngå å bli hindret av turbussene som lett blir forsinket.

Det er også skiltet en rute for syklister langs mindre veier, og en rute for turgjengere langs stier og mindre veier. Spaserveien er Irlands lengste merkede turvei med 215km. Disse veiene følger noenlunde kjøreruten Ring of Kerry. 

Runden passerer mange forskjellige landskap med mange utsikter og variert vegetasjon. Noen av de høyeste toppene og noen utsiktpunkter kan ikke nås på grunn av irsk utmarkslovgivning som ikke gir fri ferdsel i utmark uten grunneierens tillatelse og merking. Nordmenn bør passe på så de ikke går på områder i utmarka der grunneieren ikke tillater ferdsel.

Eksterne lenker
 Official Site Ring of Kerry Tourism
 The Kerry Way website
 Ring of Kerry photo gallery
 Ring of Kerry photo gallery and Information
 Ring of Kerry Information

Kerry
Republikken Irlands geografi
Rheine

Rheine er en by i den tyske delstaten Nordrhein-Westfalen med rundt 75 000 innbyggere. Byen er den største byen i Kreis Steinfurt og ligger ved elven Ems, omtrent 40 km nord for Münster, 45 km vest for Osnabrück og 45 km øst for Enschede i Nederland.

Historie 
Selv om området rundt byen har vært bebodd siden førhistorisk tid, ble Rheine først nevnt i et dokument signert av Ludvig I i 838. 15. august 1327 fikk Rheine byrettigheter av Ludvig II, biskop av Münster. 

Byen ble grunnlagt der to gamle handelsveier krysset forbi, og ved et vadested over Ems. Frankiske soldater sikret dette strategiske punktet med en kasernegård, og senere ble det bygget en kirke og flere bygninger ved utposten. 

Mot slutten av trettiårskrigen ble byen lagt i aske. Svenske og hessiske tropper beleiret keiserens soldater som forskanset seg i Rheine. 20. og 21. september og 19. oktober 1647 ble brennende kanonkuler avfyrt mot byen og 365 hus brant ned. 

Under industrialiseringen blomstret tekstilindustrien i byen. Den var en viktig økonomisk faktor for Rheine frem til andre halvdel av 1900-tallet.

Referanser

Eksterne lenker 
 

Byer i Nordrhein-Westfalen
Maremàgnum

Maremàgnum er et kompleks i Port Vell i den katalanske byen Barcelona. Det består av flere bygninger med butikker, spisesteder, barer og diskoteker. Komplekset ble bygd med tanke på de Olympiske Leker i 1992. I Maremàgnum finner man også blant annet det kjente akvariet i Barcelona og en IMAX-kino.

Byggverk i Barcelona
Barri Gòtic

Barri Gòtic («Den gotiske bydelen») er en bydel i distriktet Ciutat Vella i den katalanske byen Barcelona. Bydelen er sentrum av gamlebyen. Barri Gòtic strekker seg fra La Rambla til Via Laietana, og fra kysten til Ronda de Sant Pere.

Mange av bygningene i Barri Gòtic stammer fra Middelalderen, noen helt fra romernes bosetning i Barcelona. Man kan se rester av den gamle romerske muren rundt Tapineria og Sots-Tinent Navarro i sør, Avinguda de la Catedral og Plaça Nova i vest, og Carrer de la Palla i sør. Jødekvarteret El Call lå også i denne bydelen.

Barri Gòtic har et labyrintaktig gatemønster, med mange små gater som åpner seg ut i plasser. Det meste av bydelen er stengt for vanlig trafikk, men er åpen for taxier og servicekjøretøyer.

Severdigheter 
 Santa Eulàlias katedral
 Basílica de la Mercè
 Plaça Sant Jaume, med rådhuset og Palau de la Generalitat de Catalunya
 Plaça Reial
 Plaça del Rei, med Museu d'Història de la Ciutat de Barcelona
 Plaça de Sant Felip Neri
 Portal de l'Àngel
 Restene av Augustustempelet
 Els Quatre Gats

Eksterne lenker 
 Barri Gòtic hos Bcn.es
 Barri Gòtic hos Tmb.net

Bydeler i Barcelona
Sam Hollis

Samuel W. Hollis (født ca. 1866, død 17. april 1942) var en engelsk fotball manager, mest kjent for å være den aller første manageren til Arsenal.

Han var født i Nottingham og hadde relativ liten erfaring fra fotball. Han hadde tidligere jobbet på et skiftekontor og i posten. Han ble utnevnt til manager (eller «secretary-manager» som tittelen var da) for Woolwich Arsenal (klubbens navn på den tiden) i 1894, før den tid så var klubben styrt en komite av spillere og medlemmer. En av klubbens ledere, Bill Parr, tok ofte på seg en ledende rolle og styrte laget, men han hadde ikke en klar managerrolle slik som Hollis fikk. I de tre årene han var i klubben, så var laget solide, men ikke spetakulere, med plasseringer midt på tabellen i den engelske andre divisjon. Den beste plasseringen var sjuendeplass i 1895-96.

I april 1897 ble Hollis fristet til ta over det nystiftede laget Bristol City, og han var manager i laget i tre forskjellige perioder. Den første perioden endte i mai 1899, da han forlot klubben for å bli «secretary-manager» i Bedminster FC. Bedminster slo seg sammen med Britol City i 1900 og Hollis mistet jobben, men i 1901 kom han tilbake til Bristol City for å lede laget. I denne andre og mest suksessfulle perioden, ble Bristol nr to i «Southern League», og rykket opp til «the Football League».
 
Han forlot klubben på nytt i 1905 for å ta over ledelsen av et hotell mellom 1905-1911, med erfaring fra å lede en pub mellom 1899-1909. Han tok over Bristol City for tredje gang i januar 1911, og var med på klubbens nedrykk fra ligaens første divisjon til andre divisjon. Han forlot klubben i april 1913 og i juli tok han over «Southern League»-laget Newport County, hvor han ble værende til 1917, da han gav seg med å være manager i fotballen. Men, i flere år fremover var han formann for aksjeeierne i Bristol City.

Sam Hollis døde i Bristol i april 1942.

Engelske fotballtrenere
Fotballtrenere for Bristol City FC
Fotballtrenere for Bedminster FC
Fotballtrenere for Newport County AFC
Personer tilknyttet Arsenal FC
Personer fra Nottingham
Fødsler i 1866
Dødsfall i 1942
Camilla Andersen

Camilla Røseler Andersen (født 5. juli 1973) er en tidligere dansk håndballspiller. Hun har spilte for blant annet Bækkelaget SK, danske Slagelse DT, Nordstrand IF, tyske Buxtehude og danske FCK Håndbold. Hun har spilt 194 A-landskamper for Danmark og scoret 846 mål, siden debuten i 1992.

Hun fikk mye oppmerksomhet rundt sin egen person og rundt den daværende kjæresten Mia Hundvin under OL i 2000.

Meritter 

Landslag:
 OL 1996: Gull
 EM 1996: Gull
 VM 1997: Gull
 OL 2000: Gull

Klubblag:
 2003: Kåret til årets beste spiller i Toms-ligaen(spilte for Slagelse DT)
 2003: EHF-cup vinner med Slagelse
 2003: The treble med Slagelse
 2003: Sølv i EM for klubblag med Slagelse
 2004: EHF Champions Leauge vinner med Slagelse

OL-medaljer 
 1996  Atlanta -  Gull i håndball, damer  Danmark
 2000  Sydney -  Gull i håndball, damer  Danmark

Referanser

Eksterne lenker 
 

Personer fra Gentofte
Danske håndballspillere
Olympiske mestere for Danmark
Olympiske medaljevinnere i håndball
Europamestere i håndball
Håndballspillere for Bækkelaget SK
Håndballspillere for Nordstrand IF
Håndballspillere for FC København
Håndballspillere for Slagelse FH
Spillere i Håndball-VM 1993 for kvinner
Medaljevinnere under Sommer-OL 1996
Deltakere for Danmark under Sommer-OL 1996
Håndballspillere under Sommer-OL 1996
Spillere i Håndball-EM 1996 for kvinner
Spillere i Håndball-VM 1997 for kvinner
Spillere i Håndball-EM 1998 for kvinner
Spillere i Håndball-VM 1999 for kvinner
Medaljevinnere under Sommer-OL 2000
Deltakere for Danmark under Sommer-OL 2000
Håndballspillere under Sommer-OL 2000
Sørv

Sørv (Scardinius erythrophthalmus) er en liten, tilpasningsdyktig karpefisk som er vanlig i ferskvann i store deler av Sentral- og Øst-Europa. I Norge finnes fisken hovedsakelig i innsjøer i fylkene rundt Oslofjorden, men den er også oppdaget i Rogaland i Lille Stokkavatn og Store Stokkavatn ved Stavanger. 

I Aust-Agder finnes den i Longumvannet i Arendal. I Rorevannet og Reddalsvannet i Grimstad.

Sørv var oppført i kategorien høy risiko i Norsk svarteliste 2007. Den var ikke oppført i Norsk svarteliste 2012 på grunn av at den forekommer naturlig i deler av Norge. I Fremmedartslista 2018 som også omfatter regionalt fremmede arter, er sørv plassert i kategorien svært høy risiko på grunn av stort invasjonspotensial og middels økologisk effekt.

Levesett 
Sørvens næring består hovedsakelig av vegetasjon, samt vanninsekter og larver, små krepsdyr og snegler. Sørven gyter i om våren i store ansamlinger på grunt vann.

Vanlig størrelse varierer med den aktuelle vannforekomsten; noen steder danner den tette bestander der fisk over 200-300 gram er sjeldne, mens den andre steder kan nå størrelser på godt over 1 kilo. En sørv på over 900 gram kan sies å være en stor sørv de fleste steder. Norgesrekorden er på 1420 gram og ble tatt i 2011 i Skinnerflo i Råde.

Referanser

Eksterne lenker 
 
 

Karpefamilien
Høyrisikoarter på fremmedartslista
Fisker formelt beskrevet i 1758
Dyr formelt beskrevet av Carl von Linné
Europas ferskvannsfisker
Panfili

Panfili eller panseksualitet er å tiltrekkes følelsesmessig og/eller seksuelt av en person uavhengig av vedkommendes biologiske kjønn eller vedkommendes kjønnsidentitet. Dette inkluderer også de personer som ikke vil klassifisere seg som verken mann eller kvinne. Panfili overlapper delvis, men er ikke identisk med bifili. Panfili beskrives noen ganger som egenskapen å kunne elske en person uavhengig av kjønn. En del panfile mener at kjønn ikke har noen betydning for dem. Panfili kommer fra gresk pan som betyr «alle».

Panfile tiltrekkes dog ikke av de utenfor sin egen art (dvs. andre dyr eller ting). Et panfilt menneske tiltrekkes altså av et annet menneske, uavhengig av kjønn.

Se også 
Polyamori
Bifili

Referanser

Eksterne lenker
 Skeiv Ungdom
 The Cuddle Puddle of Stuyvesant High School

Seksualitet
LHBT
Fjellhammer Idrettslag

Fjellhammer Idrettslag (stiftet 22. oktober 1931) er en norsk håndballklubb fra Lørenskog, som spiller sine hjemmekamper i Lørenskoghallen.

Kvinner
Talentutvikling er det klubben er best på, men de har ikke hatt økonomi nok til å beholde talentene sine. Derfor har klubben gått opp og ned mellom 1. divisjon og Eliteserien. De klarte å beholde plassen i eliteserien i 2006/07-sesongen, men rykket ned igjen. Klubben har 600 medlemmer i alle aldre og satser både på bredde og topp. Med toppsatsing mener klubben at både mennenes og kvinnenes lag skal være i 1. divisjon eller høyere, samt at 16- og 18-årsnivå-lagene hvert år kvalifiserer seg til de nasjonale seriene.

Kjente spillere
Tine Kristiansen som nå spiller i Larvik HK
Kine Kristiansen som spiller i Nordstrand IF
Unni Nyhammer Hinkel, tidligere landslagsspilleren og Nordstrand-playmakeren
Camilla Carstens som har et par mesterskap for Norge og som har vært proff i Danmark i mange år
Hege Fagerhus som er en mangeårig Nordstrand-spiller som nå skal bli proff i Tyskland
Kent Robin Tønnesen som nå spiller i Fuchse Berlin og er fast inventar på Herrelandslaget
Henrik Jakobsen som nå spiller i GOG i Danmark og er aspirant til Herrelandslaget hvor han debuterte i november 2016.

Menn

Tabellen (2021/22)

Eksterne lenker
 

Håndballag i Norge
Idrettslag i Akershus
Idrettslag etablert i 1931
Sport i Lørenskog
Yusuf al-Qaradawi

Yusuf al-Qaradawi (arabisk: يوسف القرضاوي) (født 9. september, 1926, død 26. september 2022) var en egyptisk islamsk lærd og predikant, kjent for TV-programmet ash-Shariah wal-Hayat («Shariah og liv») på al Jazeera, og IslamOnline, et nettsted som han var med å grunnlegge i 1997. Han publiserte rundt 50 bøker, inkludert The Lawful and the Prohibited in Islam og Islam: The Future Civilization.  

Han betraktes blant annet som en moderat konservativ som har utstedt fatwa basert på hans tolkning av Koranen, eller som en farlig islamist som forkaster menneskerettighetene og demokrati.

Ifølge nettstedet IslamOnline kan «ektemenn (…) slå sin hustru». Dette utdypte al-Qaradawi i boka The Lawful and the Prohibited in Islam hvor han sa: «Hvis ikke ulydighet kan kureres med ord eller fravær av sex, er det i orden at mannen slår kvinnen lett med hendene, forutsatt at han unngår ansiktet og andre ømtålige områder.» Han godtok ekteskap med jenter ned i niårsalderen, så lenge dette skjer frivillig og jenta er jomfru. Selv giftet al-Qaradawi seg 57 år gammel med kone nummer to i 1983, hun var da 14 år.

Kjønnslemlestelse er ifølge ham akseptabelt så lenge man bare reduserer klitoris, ikke kutter den helt vekk.
I januar 2009 uttalte al-Qaradawi at Holocaust var en guddommelig straff for jødene iverksatt av Adolf Hitler, og at han selv ønsker å dø som martyr i et angrep mot jøder, selv om helsen og alderen måtte ha henvist ham til rullestol.

Referanser

Eksterne lenker 
 
  BBC World News Profile of Sheikh Yusuf Qaradawi

Anti-Qaradawi-meninger 
 Truth about Qaradawi (Arabic)
 Some Mistakes of Yusuf al-Qaradawi
 Mayor Livingstone and Sheikh Qaradawi

Egyptiske islamister
Personer fra guvernementet Gharbia
Islamske teologer
Personer tilknyttet Det muslimske brorskap
SV Wehen Wiesbaden

SV Wehen Wiesbaden (hele klubbens navn: SV Wehen 1926 – Taunusstein e.V.) er et tysk fotballag fra byen Taunusstein ved Wiesbaden som rykket opp til 2. Bundesliga i 2007. 

I 2. Bundesliga flyttet klubben hjemmebanen sin til den større nabobyen Wiesbaden. 

Siden klubben rykket ned fra 2. Bundesliga i 2009 spiller klubben i 3. Liga.

Plasseringer

Eksterne lenker 
 offisielle hjemmeside
 Spillerstall - Transfermarkt

Wehen Wiesbaden
Wehen Wiesbaden
Wiesbaden
1926 i Tyskland
Sport i Hessen
Kragerø stasjon

Kragerø stasjon (i Kragerø kommune i Telemark) var endestasjon på Kragerøbanen. Stasjonen åpnet den 2. desember 1927 idet strekningen fra Lunde til Kragerø åpnet. Stasjonen ble nedgradert til holdeplass i 1971, og trafikken på strekningen ble nedlagt fra nyttår 1989.

Stasjonsbygningen ble tegnet av Gudmund Hoel og Eivind Gleditsch. Den inneholdt tidligere turistinformasjon, skysstasjon og kontor for havnevesenet, mens et vinmonopolutsalg holder til i det tidligere godshuset (ark. Gudmund Hoel og R. Werenskiold). Andre bygninger i stasjonsområdet (lokstall, velferdsbygg, hvilebu, traktorstall og venteskur) er revet, og fylkesvei 38 opptar mye av det som var jernbanetraseen ved stasjonen.

Bygningen ble i August 2020 overtatt av Sparebankstiftelsen DNB som ønsker å gjøre det til et åpent hus for allmennyttig aktivitet, og planlegger å gjennomføre renoveringsarbeider før åpning i 2021 eller 2022.

Historiske bilder

Referanser

Kilder

Eksterne lenker 

						

Jernbanestasjoner på Kragerøbanen
Jernbanestasjoner i Vestfold og Telemark
Nedlagte jernbanestasjoner i Norge
Samferdsel i Kragerø
Byggverk i Kragerø
Jernbanestasjoner åpnet i 1927
Jernbanestasjoner nedlagt i 1989
Gudmund Hoel
Torhild Bransdal

Magny Torhild Roland Bransdal (født 10. april 1956, død 28. september 2022) var en norsk politiker (KrF) som var ordfører i Vennesla kommune fra 1999 til 2017, og stortingsrepresentant i perioden 2017–2021. I 2015 var hun Norges lengstsittende kvinnelige ordfører.

Bransdal var fylkesleder i Vest-Agder KrF fra 2005 til 2011 og fra 2013 til 2015. Fra 2011 til 2013 var hun avløst av Hans Fredrik Grøvan i ordførerstolen.

Bransdal var leder i Knutepunkt Sørlandet. Hun sto på andreplass på Kristelig Folkepartis liste foran stortingsvalget 2013 i Vest-Agder.

Hun kom inn på Stortinget i 2017 som følge av et utjevningsmandat for KrF i Vest-Agder.

Referanser

Eksterne lenker 
 
 

KrF-ordførere i Vest-Agder
Ordførere i Vennesla
Stortingsrepresentanter 2017–2021
Stortingsrepresentanter fra KrF
Stortingsrepresentanter for Vest-Agder
IBM Norge

IBM Norge er den norske virksomheten til IBM. Selskapets virksomhetsområder omfatter blant annet analyse av store datamengder, nettskytjenester, samt sosiale og mobile løsninger. IBM var tidligere mest kjent for å levere infrastrukturløsninger og maskinvare. I dag er selskapet også blant de ledende innen leveranse av IKT-tjenester og programvare til offentlige og private sektor. På verdensbasis har selskapet over  ansatte i 170 land. IBM Norge har hovedkvarter på Sundtkvartalet i Oslo og hadde ved utgangen av 2018 800 ansatte. Administrerende direktør i Norge er Hans-Henrik Merckoll.

Historie
IBMs første hullkortmaskiner kom til Norge i 1931. Maskinene ble levert av en lokal salgsrepresentant underlagt det nystiftede  nordiske hovedkontoret i Stockholm. Den 29. januar 1935 ble AS Hollerith etablert, som etter andre verdenskrig skiftet navn til IBM Norge. Selskapet leverte hullkortsystemer til NSB, Statens pensjonskasse og Norges Brannkasse som var de eneste institusjonene som hadde hullkortmaskiner. Norge var blant de få landene i verden hvor bedrifter tok i bruk Hollerith-hullkortmaskiner i mellomkrigstiden. Allerede før andre verdenskrig begynte IBM Norge å selge elektriske skrivemaskiner. Den første kom til landet i 1937 og ble levert til NSB. 

Under andre verdenskrig ble IBM Norge beordet av nazistene til å levere og innføre hullkortmaskiner til mobilisering av ungdom til tjeneste ved Østfronten. Motstandsgruppene Milorg og Osvald-gruppen gjennomførte parallelt aksjoner for å forsøke å ødelegge arbeidstjenestens sentralarkiv og senere IBMs hullkortanlegg gjennom en sprengingsaksjon 19. mai 1944. Aksjonene skjedde i forståelse mellom IBM Norge, regjeringslojale krefter i politiet, og regjeringen i London.

I etterkrigstiden var hullkortmaskiner, skrivemaskiner, kontormaskiner og stemplingsur viktige produkter. På 1960-tallet begynte IBM opplæring av operatører og programmerere for elektronisk databehandling (EDB). Dette fikk stor utbredelse i større bedrifter og offentlige etater. Fokuset lå på programmeringsspråkene FORTRAN og COBOL. 

IBM Norge hadde, med unntak av ett valg, ansvaret for resultatservice til mediene for Stortings-, kommune- og EU-valg i periode 1949 til 2001. Selskapet leverte også IT-systemer til OL på Lillehammer i 1994.

Ledelse
Administrerende direktører for IBM Norge
1935 Jens Aage Tellefsen
(1940–45) Nils Juell
1967 Knut Roar Olsen
1972 Walter Salicath
1975 Gunnar E. Wille
1979 Harald Taule
1981 Eyolf Haug
1988 Roar Hoel
1993 Christian Thommesen
1995 Ole Haaber
2000 Endre Rangnes
2003 Morten Thorkildsen
2013 Arne Norheim
2019 Hans-Henrik Merckoll

Referanser

Eksterne lenker
 Hjemmeside for IBM Norge

IBM
Norske IT-selskaper
Næringsliv i Viken
Norske IT-konsulentselskaper
Selskaper etablert i 1935
Rotten Tomatoes

Rotten Tomatoes er en nettside som setter sammen beskrivelser, informasjoner og anmeldelser av filmer og videospill. Navnet går tilbake til en klisjé fra vaudevilletiden om at publikum kunne finne på å bombardere skuespillerne med råtne tomater (tomatoes) dersom de ikke likte forestillingen.

Nettstedet ble opprettet av Senh Duong som et prosjekt på fritiden og lansert den 12. august 1998. Hans målsetting med Rotten Tomatoes var «å skape et nettsted hvor folk fikk tilgang til omtaler fra en rekke anmeldere i USA». Medarbeiderne i Rotten Tomatoes leter gjennom Internett for å oppdrive så mange anmeldelser og omtaler av nye filmer som mulig, og teller antallet positive og negative anmeldelser.

Et fåtall av filmene når opp til klassifiseringen «Certified Fresh». Disse må ha minst 75 % positive anmeldelser og være basert på minst 40 anmeldelser (inkludert fem toppkritikere). Disse filmene får et eget emblem. Eksempelvis er den Oscar-belønnede filmen Storbyhavnen «Certified Fresh» med nærmere 100 %.

Nettsiden endret design i 2018. Dette var den mest omfattende visuelle endringen siden oppstarten i 1998.

Referanser

Eksterne lenker 
 

Filmnettsteder
Videospillnettsteder
Etableringer i 1998
Clamwin

ClamWin er en fri antivirus for Microsoft Windows.

Egenskaper 
 Planlagte virussjekk.
 Automatisk oppdatering.
 Integrering med Windows utforsker
 Innstikk til Outlook for fjerning av virus i E-post.

ClamWin inneholder ikke virusbeskyttelse i sanntid. Det vil si at man må manuelt søke etter virus for å holde systemet fritt for virus og spionprogrammvare. Sanntids virusbeskyttelse er imidlertid planlagt i neste version
ClamWin er en basert på Clam antivirus som er et antivirusverktøy for UNIX designet for viruskontroll av e-post.

Referanser

Eksterne lenker 
 
 Prosjektside hos SourceForge.net
 ClamWin Portable – kjør ClamWin fra minnepinne
 

Fri programvare
Sikkerhetsprogramvare